18 minutter tog det, og så var samtlige billetter udsolgt til Stephen Hawkings foredrag i DR Koncerthuset i morgen.

Over 30.000 danskere forsøgte at få billet til foredraget, som i stedet vises i danske biografer.

Læs også : Stephen Hawking kommer til Danmark: 5 ting du skal vide om astrofysikkens superstar

I går ankom fysikkens superstar – geniet fanget i en hjælpeløs krop – til Danmark, hvor han besøgte Niels Bohr Instituttet.

- Jeg er glad for at være tilbage i København, lød det fra manden med den berømte computerstemme.